Bejelentésre készül a Rockstar Games? - PlayDome online játékmagazin
Bejelentésre készül a Rockstar Games?
A stúdió szinte minden fronton vörösre váltott, ami máris beindította a találgatásokat.
2016.10.16. 20:48 | szerző: GeryG | kategória: Játék
A Rockstar Games neve hallatán mindenkinek a GTA sorozat ugrik be elsőnek, de nem szabad megfeledkezni a többi játékukról sem. Nekik köszönhettük a Max Payne 3-at, valamint ők adták ki az L.A. Noire-t, de említhetjük még a Bullyt is. És persze a Red Dead Redemption, amelyről sokan úgy tartják, hogy a kiadó/stúdió második legjobb játéka a GTA V után. Utóbbi megjelenése óta már évek teltek el (de PC-n és már másfél), így egyre jobban felerősödnek azok a találgatások, amelyek a következő játékukról szólnak. E téren lehet befutó a vadnyugaton játszódó alkotás esetleges folytatása.
Ma ismét felbolydult a világháló, hiszen a Rockstar minden közösségi fronton vörösre változtatta a fejlécét és a logóját, így a Facebookon, a Twitteren és a hivatalos oldalon is. Ugyanígy mindenhol hozzászólás-cunami indult be, amelyek egy közelgő bejelentést és főleg annak várható témáját boncolgatják. Ha csak a vörös színből indulunk ki, akár a Red Dead Redemption folytatásáról is lehet szó. Ezt erősítheti, hogy idén áprilisban felkerült a világhálóra egy térkép, amelyről azt állították, hogy a Red Dead Redemption 2 világát láthatjuk rajta.
Természetesen a logóváltáson kívül egyelőre nincs mozgolódás a Rockstar háza táján, így nem tudni, mire készülnek. Remélhetőleg ez a jövő hét elején kiderül. ■
2016.10.20. | Hírek » JátékBámulatos Red Dead Redemption 2 trailer2016.10.18. | Hírek » JátékTényleg jön a Red Dead Redemption 2
« Előző hírSikeres a NITE Team 4 Kickstarter-kampánya Következő hír »Pár hónapot késik a Sniper: Ghost Warrior 3
Creativ3Form 2016.10.17. 17:38
Imádtam a RdR PS3-on...istenem...de szép is lenne ha bejelentenék a Remastered kiadást (PC-s verzió társaságában természetesen) és mellé a folytatás.:,-(
Sucee 2016.10.17. 17:52
RDR pl. kompatibilis One-on, kétlem, hogy nagyon remasterrel szórakoznának.
Creativ3Form 2016.10.17. 19:48
Pont ezért reménykedem még, mert csak oda kompatibilis, sehova máshova. De akkor se bánkódnék, ha szimplán csak a 2. részt jelentenék be. :-)
GustyX 2016.10.17. 20:51
Nekem mindegy milyen R* játék jön, csak jöjjön PC-re is:D.
X360-on próbáltam a RDR-t, de úgy igazán nem hatott meg. De lehet csak azért, mert nem sokat játszottam vele, csak próbálgattam. Meg a western is távol áll tőlem. De azért szívesen belemerülnék, mert olvastam róla egy-két élménybeszámolót és az abban foglaltakat szívesen átélném.
jawsika 2016.10.18. 10:46
Hallod én amúgy ezektől az "exclusive" címektől tudok rákot kapni...
RDR, last of us, infamous, ezeket mind ki akartam próbálni, megvenni, letolni. De nem. Mert nem. És akkor legalább portolják ki 3-4 év múlva, én abban is belemegyek, csak adják ki könyörgöm, hadd élvezhesse az a 4/5-d maradék is, aki mást használ. Szerintem...
Megjelenés:2017. ősz